**R O M Â N I A**

### J U D E Ț U L C L U J

**CONSILIUL JUDEȚEAN**

**P R E Ș E D I N T E**

## D I S P O Z I Ț I A Nr. 803

**din 22 octombrie 2020**

**privind eliberarea din funcție a domnului Curt Ioan**

**ca urmare a încetării mandatului Vicepreședintelui Consiliului Județean Cluj**

Președintele Consiliului Județean Cluj,

 Analizând referatul nr. 35836/2020al Direcției Generale Buget Finanțe, Resurse Umane, privind eliberarea din funcție a domnului Curt Ioan ca urmare a încetării mandatului Vicepreședintelui Consiliului Județean Cluj.

 Având în vedere:

 - Ordinul Prefectului Județului Cluj nr. 395/20.10.2020 pentru convocarea consilierilor județeni în ședința privind ceremonia de constituire a Consiliului Județean Cluj în data de 23.10.2020;

 - Dispoziția Președintelui nr. 513/14.11.2019 privind numirea domnului Curt Ioan pe funcția contractuală de execuție de expert în cadrul compartimentului Cabinet Vicepreședinte;

 Luând în considerare prevederile:

* art. 187 alin (1) – (3), 190 alin. (3), alin. (4), art. 191 alin. (1) lit. a), alin. (2) lit. b), art. 538 alin. (1) și (2), art. 539 lit. c), art. 541 alin. (2), art. 542, art. 544 alin. (1), art. 548 alin. (1), (2), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. i) din Legea nr. 53/2003, Codul muncii, republicată, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

 În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

 **Art. 1.** **(1)** Cu data de 23.10.2020 domnul **Curt Ioan** se eliberează din funcția de Expert, gradul profesional IA, la compartimentul Cabinet Vicepreședinte din cadrul Consiliului Județean Cluj ca urmare a încetării mandatului Vicepreședintelui Consiliului Județean Cluj, domnul Marius-Dorel Mînzat.

 **(2)** Contractul de muncă al domnului **Curt Ioan** încetează de drept ca urmare a încetării mandatului Vicepreședintelui Consiliului Județean Cluj, respectiv expirării termenului pentru care a fost încheiat.

 **(3)** Predarea lucrărilor și bunurilor care au fost încredințate domnului **Curt Ioan** în vederea exercitării atribuțiilor de serviciu, se va realiza în data 22.10.2020.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

**Art. 4. (1)** Prezenta dispoziție se comunică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane va comunica prezenta dispoziție domnului Curt Ioan.

**P R E Ș E D I N T E , CONTRASEMNEAZĂ:**

 **SECRETAR GENERAL AL JUDEȚULUI**

####  Alin TIȘE Simona GACI